Урок
*Кастусь Жук*

Кожны ўрок — да ведаў крок.

Ты вучы, вучы, дзіцятка,

Скуль бярэцца куранятка,

Скуль жыцця ідзе выток.

ДВА плюс ДВА — ЧАТЫРЫ роўна

Гэта вывучы тактоўна.

ТРЫ плюс СЕМ — канечне ж, ДЗЕСЯЦЬ,

А не ВОСЕМ і не ДЗЕВЯЦЬ.

Веданне — да ведаў поступ.

Ты адчуй, як гэта проста —

Навучыцца памнажаць

ПЯЦЬ на ШЭСЦЬ, ці ШЭСЦЬ на ПЯЦЬ.

Паўтарай жа, як замову:

МО-ВА — ДУМ ПЕР-ША-АС-НО-ВА.

Без яе табе — ніколі

Не апець зямлі акрасу,

Не асіліць веды ў школе,

Не адрозніць КВАС ад КЛАСа.

Прад табой — старонкі кніг

3 мілым, любым, родным словам,

Там бруіцца наша мова —

Мова прадзедаў тваіх.

Кніга ж — мудрасці глыток,

Палюбі яе спачатку,

I засвоіш ты, дзіцятка,

Што яна — да ведаў крок.